b'\n_START_ARTICLE_\nPuna-ara\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPuna-ara on noin 81\xe2\x80\x9396 cm pitk\xc3\xa4, josta pyrst\xc3\xb6n osuus on v\xc3\xa4hint\xc3\xa4\xc3\xa4n puolet. Keskim\xc3\xa4\xc3\xa4rin puna-ara on noin kilogramman painoinen. Perusv\xc3\xa4rilt\xc3\xa4\xc3\xa4n se on kirkkaan punainen ja sen h\xc3\xb6yhenpukua koristavat sininen, vihre\xc3\xa4 ja keltainen v\xc3\xa4ri. Er\xc3\xa4s yksil\xc3\xb6 on el\xc3\xa4nyt vankeudessa 33-vuotiaaksi.\n_START_SECTION_\nEsiintyminen\n_START_PARAGRAPH_\nPuna-araa tavataan Keski- ja Etel\xc3\xa4-Amerikassa alueella Meksikosta Argentiinan pohjoisosiin saakka 6,7\xc2\xa0miljoonan neli\xc3\xb6kilometrin laajuisella alalla. El Salvadorista laji on h\xc3\xa4vinnyt.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPuna-ara el\xc3\xa4\xc3\xa4 alankometsiss\xc3\xa4 alle 400 metrin korkeuteen saakka. Paikallisesti sit\xc3\xa4 voidaan tavata kilometrin korkeudella vuoristossa.\n_START_SECTION_\nRavinto\n_START_PARAGRAPH_\nLuonnossa el\xc3\xa4v\xc3\xa4t puna-arat sy\xc3\xb6v\xc3\xa4t hedelmi\xc3\xa4, siemeni\xc3\xa4, p\xc3\xa4hkin\xc3\xb6it\xc3\xa4, kukintoja ja mett\xc3\xa4.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPuna-aran pes\xc3\xa4 on korkealla suuren puun onkalossa. Emo munii kerrallaan 2\xe2\x80\x934 munaa, joista poikaset kuoriutuvat 24\xe2\x80\x9325 p\xc3\xa4iv\xc3\xa4n p\xc3\xa4\xc3\xa4st\xc3\xa4. Ne oppivat lent\xc3\xa4m\xc3\xa4\xc3\xa4n noin 105\xc2\xa0p\xc3\xa4iv\xc3\xa4n ik\xc3\xa4isin\xc3\xa4, mutta pysyttelev\xc3\xa4t vanhempiensa seurassa aina vuoden ik\xc3\xa4isiksi saakka.'